ডেস্ক: পাকিস্তানের প্রধানমন্ত্রী ইমরান খান যতই ভারতের সঙ্গে আলোচনার কথা বলুন, ভারতের সঙ্গে সুসম্পর্ক গড়ার ইঙ্গিত দিন, পাকিস্তান যে তার চরিত্র এতটুকু বদলায়নি তার যথেষ্ট প্রমাণ রয়েছে৷ কাশ্মীরে জঙ্গি হামলার ঘটনা তো দৈনন্দিন জীবনের অঙ্গের মতো হয়ে গেছে৷ কাশ্মীর নিয়ে পাকিস্তান যে তাদের মনোভাব এতটুকু পাল্টায়নি তা প্রমাণ করতে এক অভিনব পন্থা নিল তারা৷ বিভিন্ন দেশে যেমন বিখ্যাত ব্যক্তিদের সম্মান দিয়ে ডাকটিকিট প্রকাশ করা হয়, ঠিক তেমনই প্রকাশ্যে কোনও হুঁশিয়ারি বা বিবৃতি না দিয়ে, ভারতের বিরুদ্ধে কাশ্মীরে জঙ্গিদের উস্কানি দিতে নিহত হিজবুল জঙ্গিনেতা বুরহান ওয়ানিকে 'সম্মান' জানিয়ে তার নামে ডাকটিকিট প্রকাশ করল পাকিস্তান সরকার!
ফ্রিডম আইকন' বুরহান, জঙ্গিনেতার 'সম্মান'-এ ডাকটিকিট প্রকাশ পাকিস্তানের